Raganu klintis
Raganu klintis ir aizsargājams ģeoloģisks un ģeomorfoloģisks dabas piemineklis Smiltenes novada Apē un Apes pagastā, Vadavas upes kreisajā krastā. Tas ir augšējā devona Frānas stāva Amatas svītas smilšakmeņu atsegums. Atsegumu veido 2 kraujas līdz 10 metru augstumā, 5 atsevišķi avoti un vairākas avotainas vietas, kā arī 4 nišas apmēram 440 metru garumā. Raganu klintis ir populārs tūrisma objekts, bet avoti tiek izmantoti ūdens ņemšanai.